Благаслаўлен сын…
Благаслаўлен сын,
які за Маці чэсьць
гатоў да бітвы стаць небарна:
свабоды дзень для ўсіх
сваей крывей
купіць ахвярна.

Благаслаўлен муж, каторы мсціць
зьневагу праў грамадзкіх
і сьлёзы ўдоў.

Благаслаўлен будзь, каторы
Адплату кроўю дасьць за кроў
І ворага прымусіць
Імя Беларусі…
Чціць…

Хай прыйдзе ён, як Бог,
Адзет у помсты тучу:
Пад громаў гук, маланак блеск,
Пад славы песьнь пявучу!

Вершы Вацлава Ластоўскага‎
Патрыятычная паэзія
Беларусь у паэзіі
Творы 1922 года
Беларускі Сьцяг (часопіс)